ఆంథోనీ హాప్కిన్స్
సర్ ఫిలిప్ ఆంథోనీ హాప్కిన్స్, CBE (1937 డిసెంబరు 31 న జన్మించారు) చలన చిత్రములు, రంగస్థలం మరియు దూరదర్శన్ లలో నటించే ఒక వెల్ష్ నటుడు. ప్రస్తుతం ఉన్న గొప్ప చలనచిత్ర నటులలో ఒకడుగా పరిగణించబడే, ఈయన బహుశా "ది సైలెన్స్ ఆఫ్ ది లాంబ్స్", దానికి కొనసాగింపుగా వచ్చిన "హన్నిబాల్", మరియు దాని ప్రీక్వెల్, "రెడ్ డ్రాగన్" లలో నరమాంసభక్షకుడైన వరుస హత్యలు చేసే హన్నిబాల్ లెక్టర్గా తను పోషించిన పాత్రకు బాగా గుర్తింపు పొందాడు. ఇతను నటించిన ఇతర ప్రముఖ చిత్రములలో "మాజిక్", "ది ఎలిఫెంట్ మాన్", "84 చారింగ్ క్రాస్ రోడ్", "డ్రాక్యులా", "లెజెండ్స్ ఆఫ్ ది ఫాల్", "ది రిమైన్స్ ఆఫ్ ది డే", "అమిస్టాడ్", "నిక్సన్" మరియు "ఫ్రాక్చర్" మొదలైనవి ఉన్నాయి. హాప్కిన్స్ వేల్స్ లోనే పుట్టి పెరిగాడు. తన బ్రిటిష్ పౌరసత్వాన్ని ఉంచుకుని, 2000 ఏప్రిల్ 12 లో అతను U.S. పౌరుడు అయ్యాడు. 2003 లో హాలీవుడ్ వాక్ ఆఫ్ ఫేమ్లో అతను గొప్ప పురస్కారాన్ని (స్టార్) అందుకున్నాడు మరియు 2008 లో బ్రిటిష్ అకాడమీ ఆఫ్ ఫిల్మ్ అండ్ టెలివిజన్ ఆర్ట్స్ యొక్క ఫెల్లో అయ్యాడు.
హాప్కిన్స్ పోర్ట్ టాల్బోట్, వేల్స్ లోని మర్గంలో జన్మించాడు, ఇతను మురిఎల్ అన్నే (née Yeats) మరియు బేకర్ అయిన, రిచర్డ్ ఆర్థర్ హాప్కిన్స్ యొక్క కుమారుడు. అతని పాఠశాల చదువు బాగా సాగలేదు; చదువుకోవటం కన్నా, రంగులు వేయటం, బొమ్మలు గీయటం లేదా పియానో వాయించటం వంటి కళలలో తను తాదాత్మ్యం చెందుతానని అతను గ్రహించాడు. 1949 లో, క్రమశిక్షణ నేర్పించటానికి, అతఃని తల్లిదండ్రులు అతనిని పోంటిపూల్ లోని జోన్స్' వెస్ట్ మొన్మౌత్ బాయ్స్' స్కూల్లో చేర్పించారు. అతను అక్కడ ఐదు టర్మ్స్ (నియత కాలము) ఉన్నాడు, తరువాత వేల్స్ లోని వేల్ ఆఫ్ గ్లామోర్గన్లో ఉన్న కౌబ్రిడ్జ్ గ్రామర్ స్కూల్లో విద్యాభ్యాసం చేసాడు.
స్వదేశీయుడైన రిచర్డ్ బర్టన్, నటుడవటానికి హాప్కిన్స్ కు ప్రేరణగా నిలిచాడు మరియు అతనిని ప్రోత్సహించాడు, తనకి పదిహేను సంవత్సరముల వయస్సులో హాప్కిన్స్ అతనిని సంక్షిప్తంగా కలుసుకున్నాడు. చివరకి, అతను కార్డిఫ్ఫ్ లోని రాయల్ వెల్ష్ కాలేజ్ ఆఫ్ మ్యూజిక్ & డ్రామాలో చేరాడు, ఈ కళాశాల నుండే అతను 1957 లో పట్టా పుచ్చుకున్నాడు. దేశ సేవ చేస్తూ బ్రిటిష్ ఆర్మీలో రెండు సంవత్సరములు గడిపిన తరువాత, అతఃను లండన్ వెళ్లి, అక్కడ రాయల్ అకాడమి ఆఫ్ డ్రమాటిక్ ఆర్ట్లో శిక్షణ పొందాడు.
నాటక సంస్థలో పలు సంవత్సరములు ఉన్న తర్వాత, 1965 లో, సర్ లారెన్స్ ఆలివర్ అతనిని గుర్తించాడు, ఈయన అతనిని రాయల్ నేషనల్ థియేటర్లో చేరటానికి ఆహ్వానించాడు. హాప్కిన్స్ ఆలివర్ యొక్క అండర్ స్టడీ (ప్రత్యామ్నాయ అభ్యర్థి) అయ్యాడు, మరియు ఆగస్ట్ స్ట్రిండ్బర్గ్ యొక్క "ది డాన్స్ ఆఫ్ డెత్" చిత్రీకరణ సమయంలో ఆలీవర్ అపెండిసైటిస్కి గురైనప్పుడు అతనికి బదులుగా అతని పాత్ర పోషించాడు. తరువాత ఆలీవర్ తన చరిత్ర, "కన్ఫెషన్స్ ఆఫ్ యన్ యాక్టర్"లో ఈ విధంగా వ్రాసుకున్నాడు, "అద్భుతమైన భవిష్యత్తు కలిగిన ఆంథోనీ హాప్కిన్స్ అనే నూతన యువ నటుడు నా వద్ద ప్రతిక్షేపకునిగా పనిచేస్తున్నాడు మరియు ఎలుకను నోటకరుచుకున్న పిల్లిలాగా అతను ఎడ్గార్ పాత్రను అవలీలగా పోషించాడు."
నేషనల్ థియేటర్ లో విజయాన్ని సాధించినప్పటికీ, ప్రతిరాత్రీ అవే పాత్రలు మళ్ళీ మళ్ళీ పోషించటంతో హాప్కిన్స్ విసుగెత్తిపోయాడు మరియు చలనచిత్రాలలో నటించాలని ఆత్రుత పడ్డాడు. 1967 లో BBC ప్రసారంచేసిన "అ ఫ్లీ ఇన్ హర్ ఇయర్"లో నటించటం ద్వారా అతను తన బుల్లి-తెర జీవితానికి నాంది పలికాడు. 1968 లో, "ది లయన్ ఇన్ వింటర్"లో రిచర్డ్ I పాత్ర పోషించటం అతని సినీ జీవితంలో గొప్ప మలుపు, ఈ చిత్రంలో అతనితో పాటు పీటర్ ఓ'టూలే, కాథరీన్ హెప్బర్న్, మరియు భవిష్యత్తు జేమ్స్ బాండ్ నటుడు టిమొతీ డాల్టన్ నటించారు, టిమొతీ డాల్టన్ ఫిలిప్ II ఆఫ్ ఫ్రాన్స్ పాత్ర పోషించాడు.
హాప్కిన్స్ రంగస్థలంపై నటన కొనసాగిస్తున్నప్పటికీ (మరింత ముఖ్యంగా నేషనల్ థియేటర్ లో డేవిడ్ హేర్ మరియు హోవార్డ్ బ్రెంటన్ దర్శకత్వం వహించిన "ప్రవడ"లో లాంబర్ట్ లే రౌక్స్ గా మరియు జూడి డెంచ్తో కలిసి "ఆంటోనీ అండ్ క్లియోపాత్రా"లో ఆంటోనీగా, అదేవిధంగా జాన్ డెక్స్టర్ దర్శకత్వం వహించిన బ్రాడ్వే నిర్మాణసంస్థ యొక్క పీటర్ షాఫర్'స్ "ఈక్వస్"లో నటించాడు) దూరదర్శన్ మరియు చలన చిత్రములలో నటుడిగా మరింత స్థిరపడటానికి అతను క్రమేపీ దీని నుండి వైదొలిగాడు. అప్పటి నుండి అతను తన నటనకు అనేక పొగడ్తలు మరియు పురస్కారములు అందుకుంటూ, ఒక సుదీర్ఘ వృత్తి జీవితాన్ని అనుభవించాడు. హాప్కిన్స్ 1987 లో కమాండర్ ఆఫ్ ది బ్రిటిష్ ఎంపైర్ (CBE), మరియు 1993 లో నైట్ బాచిలర్ పురస్కారములను అందుకున్నాడు 1996 లో, హాప్కిన్స్ యూనివర్సిటీ ఆఫ్ వేల్స్, లాంపేటర్ నుండి గౌరవనీయమైన ఫెలోషిప్ అందుకున్నాడు.
2005 లో వచ్చిన "ది వరల్డ్'స్ ఫాస్టెస్ట్ ఇండియన్" చిత్రంలో తను పోషించిన బర్ట్ మున్రో పాత్ర తనకు అత్యంత ఇష్టమైందని హాప్కిన్స్ పేర్కొన్నాడు. తను పోషించిన పాత్రలన్నింటిలోకి మున్రో చాలా సులువైనదని కూడా ఆటను నొక్కి వక్కాణించాడు ఎందుకనగా వారిద్దరూ జీవితంపై ఒకే దృక్పధాన్ని కలిగిఉన్నారు.
2006 లో, హాప్కిన్స్ జీవితకాల సాఫల్యత కొరకు గోల్డెన్ గ్లోబ్ సెసిల్ B. డేమిల్లె అవార్డు అందుకున్నాడు. 2008 లో, అతను BAFTA అకాడమి ఫెల్లోషిప్ అవార్డు అందుకున్నాడు.
మార్వెల్ కామిక్స్ వారి "తార్" యొక్క చిత్రానువాదంలో రాబోతున్న చలనచిత్రంలో హాప్కిన్స్ తార్ తండ్రి అయిన ఓడిన్, పాత్ర పోషించబోతున్నాడు. త్వరలో విడదలవబోతున్న అతీంద్రీయ శక్తుల ఉత్కంఠభరిత చిత్రం ""లో హాప్కిన్స్ నటించినట్లు 2010 ఫిబ్రవరి 24 న ప్రకటించబడింది. అతను "భూతవైద్యములో నిష్ణాతుడై, సాంప్రదాయ విధానములను అవలంబించని" ఒక పూజారి పాత్ర పోషిస్తాడు.
పాత్రల కొరకు సంసిద్దుడవటంలో హాప్కిన్స్ సుప్రసిద్ధుడు. తను ఒకసారి ఒక ప్రాజుక్టుకు బద్ధుడైతే, దానిలోని సంభాషణలు తనకు సహజంగా అనిపించేవరకు, ఎన్నిసార్లు అవసరమైతే అన్నిసార్లు వాటిని వల్లెవేస్తానని (కొన్నిసార్లు 200 కన్నా ఎక్కువసార్లు) అతను ముఖాముఖీలలో అంగీకరించాడు, దానివలన అతను "దానిని ఆలోచించకుండా చేయగలడు". దీనితో అతను సంభాషణలు పలికే తీరు చాలా సహజంగా ఉంటుంది, ఇది ముందుగా చేసుకున్న సన్నాహములను మరుగుపరుస్తుంది. ఇది కొంత అప్రమత్తమైన మెరుగుదలకు సమ్మతించగలిగినా, స్క్రిప్ట్ నుండి ప్రక్కకు వెళ్ళే నైమిత్తిక దర్శకునితో అతనికి వివాదాన్ని కూడా తెచ్చిపెడుతుంది లేదా ఆ నటుని దృష్టిలో అత్యధిక టేకులను కోరుతుంది. ఒక సన్నివేశం ముగిసిన వెంటనే, ఆ సంభాషణలను తరువాత జ్ఞాపకం ఉంచుకోకుండా, వాటిని వదిలిపెట్టేస్తానని హాప్కిన్స్ పేర్కొన్నాడు. ఇది చాల అసంవత్సరముల తర్వాత కూడా సాధారణంగా ఒక చిత్రంలోని సంభాషణలను జ్ఞాపకం చేసుకునే ఇతరులకు విరుద్ధమైనది. ఐదు సందర్భములలో హాప్కిన్స్ చిత్రములకు దర్శకత్వం వహించిన రిచర్డ్ అటెన్ బరో, "షాడోలాండ్స్" (1993) చిత్రీకరణ సమయంలో ఆ చిత్రంలోని అనేక సన్నివేశములలో కలిసి నటించిన ఇద్దరు నటుల (హాప్కిన్స్ మరియు డెబ్ర వింజర్) విభిన్న విధానములను సర్దుబాటు చేయటానికి తను చాలా సమయాన్ని శ్రమను వెచ్చించవలసి వచ్చిందని గుర్తించాడు. యదేచ్చగా ఒక కొత్త టేకును తీయటానికి ప్రాధ్యాన్యమిస్తూ, రిహార్సల్ కు అతి తక్కువ సమయం కేటాయించటానికి హాప్కిన్స్ ఇష్టపడగా, వింజర్ విరామం లేకుండా రిహార్సల్స్ చేసింది. దీనికి అనుమతించటానికి, విన్జర్ రిహార్సల్స్ చేస్తున్న సమయంలో అటెన్ బరో హాప్కిన్స్ కొరకు నిరీక్షిస్తూ, టేక్ కి ముందు ఆఖరి రిహార్సల్ కొరకు మాత్రమే అతనిని తీసుకు వచ్చేవాడు. ఆ దర్శకుడు హాప్కిన్స్ ను ఈవిధంగా ప్రశంసించాడు "మీరు అతని సంభాషణలను విన్నప్పుడు అతను వీటిని చెప్పటం ఇదే మొదటిసారి అని మిమ్మల్ని నమ్మించే అసామాన్య సామర్ధ్యం కలిగి ఉన్నాడు. ఇది ఒక అద్భుతమైన బహుమానం."
దానికితోడు, హాప్కిన్స్ తన దేశవాళీ వెల్ష్ యాసను పాత్రకు అవసరమైనట్లుగా మలుచుకోగలిగిన ప్రావీణ్యం ఉన్న ఒక అనుకరణ కళాకారుడు. 1991 లో "స్పార్టకస్" పునస్థాపనలో, దానిలో అదనపు సన్నివేశముల కొరకు, అతను తన గురువైన స్వర్గీయ లారెన్స్ ఆలివర్ గాత్రాన్ని అనుకరించాడు. బ్రిటిష్ TV టాక్ షో "పార్కిన్సన్" యొక్క 1998 పునఃప్రారంభ సంచికలో వచ్చిన ముఖాముఖీకి ఆయన హాస్యనటుడు టామీ కూపర్ యొక్క అవతారములో హాజరయ్యాడు. తన సాహసోపేత చిత్రములలో విశ్వసనీయ నటనను ప్రదర్శించటానికి నటన "ఒక సబ్ మరైన్ లాగా" సహాయపడిందని హాప్కిన్స్ పేర్కొన్నాడు. అతను ఈవిధంగా చెప్పాడు, "ఒక నటునికి దీనిని తప్పించుకోవటం చాలా కష్టం, నీకు కొద్దిగా అయినా ప్రదర్శించాలని ఉంటుంది. కానీ నా దృష్టిలో ఒకరు ఎంత తక్కువ ప్రదర్శిస్తే అంత మంచిది."
"ది సైలెన్స్ ఆఫ్ ది లాంబ్స్" చిత్రంలో నరమాంస భక్షకుడైన సీరియల్ కిల్లర్ (వరుస హత్యలు చేసే) హన్నిబాల్ లెక్టర్గా తను పోషించినపాత్ర హాప్కిన్స్ యొక్క అత్యంత జనరంజక పాత్ర, ఈ పాత్రకు అతను 1992 లో ఉత్తమ నటుడిగా అకాడమి అవార్డు గెలుచుకున్నాడు, ఈ చిత్రంలో అతఃనికి జోడీగా క్లారిస్ స్టార్లింగ్ పాత్రలో జోడీ ఫాస్టర్ నటించింది, ఆమె ఉత్తమ నటి అవార్డు గెలుచుకుంది. ఈ చిత్రం ఉత్తమ చిత్రం, ఉత్తమ దర్శకుడు మరియు యోగ్యమైన ఉత్తమ స్క్రీన్ ప్లే అవార్డులు గెలుచుకుంది. ఈ చిత్రంలో హాప్కిన్స్ కేవలం 24 నిమిషముల పాటు తెరపై కనిపించటంతో, ఈ పాత్ర అతి తక్కువ సమయం తెరపై కనిపించి ఆస్కార్ గెలుచుకున్న ప్రముఖ పాత్రలలో ఒకటి అయింది. లెక్టర్ గా తన పాత్రను హాప్కిన్స్ రెండు సార్లు పోషించాడు (2001 లో "హన్నిబాల్", 2002 లో "రెడ్ డ్రాగన్" ). "ది సైలెన్స్ ఆఫ్ ది లాంబ్స్"లో అతను పోషించిన పాత్రను అమెరికన్ ఫిల్మ్ ఇన్స్టిట్యూట్ చలనచిత్రములలో అతి గొప్ప ప్రతినాయక పాత్రగా అభివర్ణించింది. అతనిని ఆ పాత్ర పోషించమని అడిగినప్పుడు, హాప్కిన్స్ "M. బటర్ ఫ్లై"లో నటిస్తూ, లండన్ రంగస్థలంలోనికి తిరిగి ప్రవేశిస్తూ ఉన్నాడు. హాలీవుడ్ లో అనేక సంవత్సరములు జీవించిన తర్వాత, అన్నీ ఉండి కూడా అక్కడ తన వృత్తిని వదులుకుని, బ్రిటన్ కు తిరిగి వచ్చేసాడు, దాని గురించి ఆయన ఈ విధంగా పేర్కొన్నారు, "నా జీవితంలో ఆ భాగం పరిసమాప్తమైంది; ఒక అధ్యాయం ముగిసింది. నా మిగిలిన జీవితమంతా వెస్ట్ ఎండ్ చుట్టూ తిరుగుతూ మరియు గౌరవనీయమైన BBC పని చేస్తూ గౌరవనీయుడైన ఒక నటునిగా స్థిరపడాలని అనుకుంటున్నాను."
థామస్ హారిస్ రచించిన మొదటి మూడు లెక్టర్ నవలల యొక్క చిత్రానువాదములలో హాప్కిన్స్ విలక్షణమైన ప్రతినాయక పాత్ర పోషించాడు. తన ప్రతినాయక పాత్రను హాప్కిన్స్ పోషించిన తీరుపై ఆ రచయిత చాలా సంతోషించాడని తెలిసింది. అయినప్పటికీ, "రెడ్ డ్రాగన్"లో తను ఆఖరుసారి ఆ పాత్రను పోషించటం జరిగిందని, మరియు ఆ చిత్రాల వరుసలో ఇటీవలే చేరిన "హన్నిబాల్ రైజింగ్"లో కనీసం వ్యాఖ్యాత పాత్రను కూడా తను తిరిగి పోషించనని హాప్కిన్స్ ప్రకటించాడు.
2007 నాటికి హాప్కిన్స్ యునైటెడ్ స్టేట్స్లో నివసించేవాడు. అంతకు ముందు ఒకసారి 1970 లలో సినీ రంగంలో అవకాశముల కొరకు ఆ దేశానికి వెళ్ళాడు, కానీ 1980ల చివరలో బ్రిటన్ కు తిరిగి వచ్చాడు. అయినప్పటికీ, 1990లలో తన విజయం తర్వాత U.S.కు తిరిగి రావాలని నిర్ణయించుకున్నాడు. 2000 ఏప్రిల్ 12 న అతనికి ఆ దేశ పౌరసత్వం వచ్చింది మరియు అతను ఆ ఆనందాన్ని దేశ మంతటా 3,000-మైళ్ళు రహదారి యాత్ర చేస్తూ వేడుక చేసుకున్నాడు.
హాప్కిన్స్ మూడుసార్లు వివాహం చేసుకున్నాడు. పెట్రోనెల్ల బార్కర్ (1967–1972) మరియు జెన్నిఫర్ లింటన్ (1973–2002) అతని మొదటి ఇద్దరు భార్యలు. ప్రస్తుతం అతను కొలంబియాలో జన్మించిన స్టెల్లా అర్రోయవేని వివాహం చేసుకున్నాడు. అతనికి మొదటి వివాహంలో ఒక కుమార్తె ఉంది, అబిగైల్ హాప్కిన్స్ (జననం. 1968 ఆగష్టు 20), ఈమె ఒక నటి మరియు గాయని.
నేషనల్ ట్రస్ట్'స్ స్నోడోనియా అప్పీల్ కు ప్రెసిడెంటు అయ్యి, స్నోడోనియా నేషనల్ పార్క్ సంరక్షణకు మరియు స్నోడాన్ లోని కొన్ని భాగములను కొనటానికి ట్రస్ట్ చేస్తున్న ప్రయత్నములకు సహాయం అందించటానికి విరాళములు సేకరించి అతను వివిధ స్వచ్ఛంద సంస్థలకు తన మద్దతును అందించాడు. ఈ ప్రయత్నములను పొందుపరిచిన, "ఆంథోనీ హాప్కిన్స్' స్నోడోనియా," అనే పుస్తకం గ్రాహం నోబుల్స్ తో కలిసి ప్రచురితమైంది. వివిధ లోకోపకార వర్గములకు మద్దత్తు ఇవ్వటానికి కూడా హాప్కిన్స్ సమయం కేటాయించేవాడు. గాలా ఫండ్ రైజర్ ఫర్ ఉమెన్ ఇన్ రికవరీ, ఇంక్.,కు ఈయన గౌరవ అతిథి, ఈ సంస్థ వెనిస్, కాలిఫోర్నియాలో ఉంది మరియు మాదక ద్రవ్యాల వినియోగం నుండి బయటపడటానికి మహిళలకు పునరావాస సహకారాన్ని అందించే ఒక లాభాపేక్ష లేని సంస్థ . ఆయన మలిబు, కాలిఫోర్నియాలో నివాసం ఉంటున్నప్పటికీ, శాంత మోనికా, కాలిఫోర్నియాలోని రస్కిన్ స్కూల్ ఆఫ్ యాక్టింగ్ లో వాలంటీరు శిక్షకుడు కూడా.
మధ్యానికి బానిసఅయిన వారి కోసం జరిగే 12-పర్వాల సభలకు హాప్కిన్స్ హాజరయ్యాడు, మరియు 1975 లో అకస్మాత్తుగా మద్యాన్ని సేవించటం నిలిపివేశాడు. 2007 ఏప్రిల్ 9 న ప్రసారమయ్యే, "టునైట్ షో" ముఖాముఖీ ప్రకారం, సెట్లో ఉన్నప్పుడు నిర్మాణ సమయంలో ఒక సన్నివేశ చిత్రీకరణ ముందు కుక్కలాగా మొరగటం ద్వారా వాతావరణాన్ని తేలిక పరుస్తూ, హాప్కిన్స్ ఒక జోకర్ లాగా ఉండేవాడని తెలిసింది.
గ్రీన్ పీస్ అనే ఒక పర్యావరణ పరిరక్షణ సంఘంలో హాప్కిన్స్ ఒక ప్రముఖ సభ్యుడు మరియు 2008 ప్రారంభంలో జపాన్ కొనసాగిస్తున్న తిమింగలముల వేట గురించి ఆందోళన వ్యక్తం చేస్తూ, ఒక దూరదర్శన్ ప్రచార ప్రకటనలో పాల్గొన్నాడు. RAPt (రీహాబిలిటేషన్ ఫర్ అడిక్టెడ్ ప్రిసనర్స్ ట్రస్ట్) ప్రారంభమైన నాటి నుండి హాప్కిన్స్ దానికి ప్రాపకునిగా ఉన్నాడు మరియు 1992 లో డౌన్ వ్యూ (HM ప్రిసన్) వద్ద మాదక ద్రవ్యములు మరియు మధ్యానికి బానిసైన వారికి పునరావాసం అందించటానికి వారి మొదటి విభాగాన్ని ప్రారంభించటంలో సహాయం చేసాడు.
అతను హాస్యనటుడు టామీ కూపర్కు అభిమాని. 2008 ఫిబ్రవరి 23 న, టామీ కూపర్ సొసైటీ పోషకునిగా, ఆ నటుడు ఆ విదూషకుని యొక్క సొంత ఊరైన కార్ఫిల్లీలో అతని జ్ఞాపకార్ధం ఒక విగ్రహాన్ని ఆవిష్కరించాడు. ఆ వేడుకకు, హాప్కిన్స్ కూపర్ ఎల్లప్పుడూ ధరించే ఫెజ్ (టోపీ) ధరించి ఒక హాస్య ప్రహసనాన్ని ప్రదర్శించాడు.
హాప్కిన్స్ నిపుణుడైన పియానో వాద్యగాడు. 1986 లో, అతను "డిస్టాంట్ స్టార్" అనే సింగిల్ ను విడుదలచేసాడు. అది UK చార్టులలో 75వ స్థానానికి చేరుకుంది. ప్రపంచయాత్ర చేయటానికి తను నటన నుండి తాత్కాలికంగా విశ్రాంతి తీసుకుంటానని 2007 లో ఆయన ప్రకటించారు. స్టీఫెన్ బార్టన్ వాద్యసమ్మేళనకర్తగా, హాప్కిన్స్ అతనితో కలిసి కచేరీ మందిరానికి సంగీతాన్ని కూడా రచించాడు. ఈ రచనలలో "" మరియు "స్కిజాయిడ్ సల్సా" ఉన్నాయి, ది మాస్క్ ఆఫ్ టైం అక్టోబరు 2008 న డల్లాస్ సింఫొనీ ఆర్కెస్ట్రాతో కలిసి తన మొదటి ప్రపంచ ప్రదర్శన ఇచ్చింది.
1996 లో, హాప్కిన్స్ వేల్స్ భూమికగా చెఖోవ్ రచించిన "అంకుల్ వన్య" చిత్రానువాదం అయిన "ఆగస్ట్"కు మొదటిసారి దర్శకత్వం వహించాడు. అతను దర్శకత్వం వహించి సంగీతాన్ని అందించిన అతని మొదటి స్క్రీన్ ప్లే, "స్లిప్ స్ట్రీమ్" అని పిలవబడే ఒక ప్రయోగాత్మక నాటిక 2007 లో సన్ డాన్స్ ఫిలిం ఫెస్టివల్లో మొదటిసారి ప్రదర్శించబడింది.
BBC ప్రసారంచేసే "ఓన్లీ ఫూల్స్ అండ్ హార్సెస్", హాప్కిన్స్ కు అభిమాన ధారావాహిక, మరియు ఒక ముఖాముఖీలో అతను తనకు ఆ ధారావాహికలో నటించాలని ఉన్నట్లు పేర్కొన్నాడు. రచయిత జాన్ సుల్లివన్ ఆ ముఖాముఖీని వీక్షించి, హాప్కిన్స్ ను దృష్టిలో ఉంచుకుని ఒక స్థానిక ప్రతినాయకుడు, డానీ డ్రిస్కాల్ పాత్రను సృష్టించాడు. అయినప్పటికీ, ఆ కొత్త ధారావాహిక చిత్రీకరణ "ది సైలెన్స్ ఆఫ్ ది లాంబ్స్" చిత్రీకరణ సమయంలోనే ఉండటంతో, హాప్కిన్స్ ఆ ధారావాహికలో నటించలేదు. ఇతనికి బదులుగా ఆ పాత్రను అతని స్నేహితుడు రాయ్ మార్స్డెన్ పోషించాడు.
హాప్కిన్స్ పలు చారిత్రిక మరియు కాల్పనిక పాత్రలు పోషించాడు, వాటిలో కొన్ని:
"ది సైలెన్స్ ఆఫ్ ది లాంబ్స్" చిత్రం కొరకు పురస్కారం గెలుచుకోవటంతో పాటు, హాప్కిన్స్ "ది రిమైన్స్ ఆఫ్ ది డే" (1993), "నిక్సన్" (1995) మరియు "అమిస్టాడ్" (1997) చిత్రములకు ఆస్కార్ పురస్కారం కొరకు ప్రతిపాదించబడ్డాడు.
1973 లో హాప్కిన్స్ BBC సమర్పించిన "వార్ అండ్ పీస్" చిత్రంలో పియరీ బెజుఖోవ్గా తన నటనకు ఉత్తమ నటుడిగా BAFTA అవార్డు గెలుచుకున్నాడు, అది కాకుండా "ది సైలెన్స్ ఆఫ్ ది లాంబ్స్" మరియు "షాడోలాండ్స్" చిత్రములకు కూడా అవార్డులు గెలుచుకున్నాడు. అతను "మాజిక్" మరియు "ది రిమైన్స్ ఆఫ్ ది డే" చిత్రములకు అదే విభాగంలో మరియు "ది లయన్ ఇన్ వింటర్" చిత్రం కొరకు ఉత్తమ సహాయ నటుడిగా నామినేషన్లు పొందాడు.
"ది లిండ్బర్గ్ కిడ్నాపింగ్ కేస్" మరియు "ది బంకర్" చిత్రములలో తన పాత్రలకు అతను ఎమ్మి అవార్డులు గెలుచుకున్నాడు, మరియు "ది హంచ్ బ్యాక్ ఆఫ్ నోట్రే డేమ్" మరియు "గ్రేట్ ఎక్స్పెక్టేషన్స్" చిత్రములకు ఎమ్మి-పురస్కారానికి నామినేట్ చేయబడ్డాడు. స్విట్జర్ల్యాండ్ లో జరిగిన లొకార్నో ఇంటర్నేషనల్ ఫిల్మ్ ఫెస్టివల్లో "స్లిప్ స్ట్రీమ్" చిత్రం కొరకు అతను దర్శకత్వ మరియు నటన విభాగములు రెండింటిలోనూ అవార్డులు గెలుచుకున్నాడు.
ఫిబ్రవరి 2008 లో ఆరెంజ్ బ్రిటిష్ అకాడమి ఫిల్మ్ అవార్డ్స్ కార్యక్రమంలో హాప్కిన్స్ బ్రిటిష్ అకాడమి ఆఫ్ ఫిల్మ్ అండ్ టెలివిజన్ ఆర్ట్స్ (BAFTA) కు ఫెల్లోగా గౌరవం అందుకున్నాడు.
1979 లో, ఆంథోనీ హాప్కిన్స్ లండన్ లోని రాయల్ అకాడమి ఆఫ్ మ్యూజిక్కు గౌరవ సభ్యుడు అయ్యాడు.